Source: https://www.humanet.sk/spravy/minimalna-mzda-pre-rok-2014
Timestamp: 2019-05-25 05:10:45+00:00
Document Index: 12815983

Matched Legal Cases: ['§ 2', '§ 2', '§ 2', '§ 85', '§ 49', '§ 127']

Minimálna mzda pre rok 2014 | Humanet
Aby sme mohli zlepšovať služby na www.humanet.sk, prispôsobovať reklamu a analyzovať návštevnosť, využívame cookies. Informácie o tom, ako používate naše webové stránky, poskytujeme aj našim partnerom v oblasti sociálnych médií, inzercie a analýzy. Títo partneri môžu príslušné informácie skombinovať s ďalšími údajmi, ktoré ste im poskytli alebo ktoré od vás získali, keď ste používali ich služby. Kliknutím na tlačidlo OK alebo iný odkaz na webe udeľujete s uvedeným súhlas. Zmeniť to môžete kedykoľvek v nastavení vášho prehliadača. Viac info. OK
EN Mzdy a personalistika 041 / 286 15 15 Účtovníctvo 041 / 286 15 15 Podpora Videonávody Príručky Školenia Novinky
Prihlásenie Vyskúšať zdarma
Čo je humanet?
16.12.2013 / Ako sa mení minimálna mzda pre rok 2014
Minimálna mzda pre rok 2014
Zvýšenie oproti minimálnej mzde platnej v roku 2013 predstavuje nárast o 4,23 %. Nariadením vlády SR č. 321/2013 sa s platnosťou od 1. januára 2014 ustanovuje:
suma mesačnej minimálnej mzdy vo výške 352,00 €
suma hodinovej minimálnej mzdy vo výške 2,023 €
Zákon č. 663/2007 o minimálnej mzdy upravuje poskytovanie minimálnej mzdy zamestnancom v pracovnoprávnom vzťahu alebo v obdobnom pracovnom vzťahu. Za pracovnoprávny vzťah sa považuje vzťah uzatvorený na základe pracovnej zmluvy, ale aj vzťah uzatvorený na základe dohôd o prácach vykonávaných mimo pracovného pomeru. Kým mzda zamestnanca na pracovnú zmluvu musí podľa typu dohodnutého odmeňovania dosahovať buď sumu mesačnej alebo sumu hodinovej minimálnej mzdy, mzda zamestnanca na dohodu musí dosahovať predovšetkým sumu hodinovej minimálnej mzdy. Suma minimálnej mzdy je rovnaká pre všetkých zamestnancov bez ohľadu na to, či ide o poberateľa invalidného dôchodku alebo mladistvého zamestnanca.
Ak mzda zamestnanca nedosiahne v mesiaci sumu minimálnej mzdy, zamestnávateľ poskytne zamestnancovi doplatok, ktorý predstavuje rozdiel medzi sumou minimálnej mzdy a dosiahnutou mzdou.
Minimálna mzda a ustanovený týždenný pracovný čas
Podľa § 2 ods. 4 Zákona o minimálnej mzde suma hodinovej minimálnej mzdy je určená pre zamestnanca s týždenným ustanoveným pracovným časom 40 hodín. Podľa rovnakého odseku, ak je ustanovený týždenný pracovný čas zamestnanca nižší ako 40 hodín, suma minimálnej mzdy vyjadrená v eurách za hodinu sa úmerne zvýši, pričom výsledok sa zaokrúhli na 4 desatinné miesta (§ 2 ods. 4). Inými slovami, aj keď hodinovo odmeňovaný zamestnanec na základe kratšieho ustanoveného pracovného času odpracuje menej hodín, jeho minimálna mzda za mesiac musí dosiahnuť rovnakú sumu, akú dosiahne zamestnanec v 40-hodinovom ustanovenom pracovnom týždni.
Hodinovo odmeňovaný zamestnanec pracuje v ustanovenom pracovnom týždni 37,5 hodín. Jeho minimálna mzda na hodinu je: 2,023 x (40/37,5) = 2,1579 €.
Minimálna mzda a kratší pracovný čas
Podľa § 2 ods. 3 Zákona o minimálnej mzde zamestnancovi odmeňovanému mesačnou mzdou, ktorý má dohodnutý kratší týždenný pracovný čas, alebo zamestnancovi, ktorý neodpracoval v mesiaci všetky pracovné dni, patrí minimálna mzda vyjadrená v eurách za mesiac v sume zodpovedajúcej odpracovanému času, pričom táto suma sa zaokrúhli na najbližších desať eurocentov. Inými slovami, zamestnancovi na skrátený úväzok patrí pomerná časť minimálnej mzdy zodpovedajúca počtu odpracovaných hodín z celkového mesačného fondu pracovných hodín.
Mesačne odmeňovaný zamestnanec v mesiaci s fondom hodín 168 odpracoval 144 hodín. Jeho minimálna mzda je: 352 x (144/168) = 301,70 €.
Tu je potrebné zdôrazniť, aby sa nezamieňali pojmy ustanovený týždenný pracovný čas a dohodnutý kratší pracovný čas. Ustanovený týždenný pracovný čas je maximálny možný počet pracovných hodín za týždeň určený § 85 Zákonníka práce (napr. 1-zmenná prevádza 40 h/týž; 2-zmenná prevádzka 38,75 h/týž; 3-zmenná alebo nepretržitá prevádzka 37,5 h/týž). Inými slovami, aký rozsah pracovných hodín za týždeň sa považuje za 100 % pracovný úväzok. Kratší pracovný čas je definovaný § 49 Zákonníka práce a je ním dohodnutý počet hodín z celkového počtu hodín ustanoveného týždenného pracovného času.
Minimálna mzda a jej dopad na naturálnu mzdu
Podľa § 127 ods. 1 Zákonníka práce zamestnancovi možno poskytovať časť mzdy formou naturálnej mzdy, okrem minimálnej mzdy. T.j. zamestnancovi sa suma vo výške minimálnej mzdy musí vyplatiť v peňažnej forme, a len zvyšok odmeny, aj to len so súhlasom zamestnanca a za podmienok s ním dohodnutých, je možné poskytnúť formou naturálnej mzdy.
Na ktoré odmeny sa minimálna mzda nevzťahuje
Na odmeny zo zmlúv uzatvorených podľa Občianskeho zákonníka alebo Obchodného zákonníka sa ustanovenia o minimálnej mzde aj naďalej nevzťahujú.
Zaujala vás novinka? Podeľte sa o ňu s vašimi známymi.
24.05.2019 Tvorba a čerpanie sociálneho fondu – časť II. ... viac
17.05.2019 Tvorba a čerpanie sociálneho fondu – časť I. ... viac
10.05.2019 K 23. aprílu 2019 je v zozname najmenej rozvinutých okresov naďalej 20 okresov ... viac
03.05.2019 Zmena v daňovom bonuse od apríla 2019 ... viac
29.04.2019 Všetkým užívateľom portálu www.humanet.sk bola 29.04. 2019 nasadená nová verzia aplikácie Humanet pre mzdy a personalistiku a účtovníctvo 9.05. ... viac
Online mzdy a personalistika
Online účtovníctvo
Začnite fakturovať, účtovať a počítať mzdy zdarma.
Vyskúšajte online ekonomický systém zdarma
Podpora 8:00 - 16:00
Online chat a telefonická podpora sú dostupné v pracovných dňoch od 8:00 do 16:00.
041 / 286 15 15Mzdy a personalistika
041 / 286 15 15Účtovníctvo
Podpora 0:00 - 24:00
Videonávody, Príručky a ďalšie zdroje informácií v sekcii Podpora využívajte ktorýkoľvek deň a hodinu.
mzdy@humanet.skMzdy a personalistika
uctovnictvo@humanet.skÚčtovníctvo
Chcete podnikať bez starostí a hľadáte spoločnosť na spracovanie personalistiky, miezd a účtovníctva?
Využite služby našej spoločnosti HOUR, spol. s r. o. vykonávané profesionálmi dokonale ovládajúcimi program i legislatívu. Ochrana a bezpečnosť vašich údajov sú pre nás samozrejmosťou a za ich spracovanie nesieme plnú zodpovednosť.
Domov Čo je humanet Cenník Referencie Kontakt Podpora VOP GDPR Mapa stránky
Vytvoril DUFEKSOFT - tvorba webových stránok, tvorba e-shopov
http://www.humanet.sk
Online ekonomický softvér
Mzdy a personalistika, jednoduché účtovníctvo, podvojné účtovníctvo, fakturácia, majetok, sklad, atď. Majte svoje účtovníctvo vždy a všade pod kontrolou. Počítač, tablet, smartfón, Windows, Mac, Linux.